สวัสดีค่ะ ดิฉันอายุ 37ปี ตอนนี้ดิฉันตั้งครรภ์ลูกคนที่ 3 ได้13สัปดาห์ เมื่ออาทิตย์ก่อนได้ทำการตรวจเลือดหาค่าความเสี่ยงtrisomy21ไป และผลออกมาว่าเด็กมีความเสี่ยง10% ที่จะเป็นไปได้ ซึ่งคุณที่ดิฉันฝากครรภ์ได้แนะนำให้ตรวจโดยละเอียดอีกที ดิฉันเลยอยากจะเรียนถามคุณว่า ถ้าลูกมีเปอร์เซ็นต์เสี่ยงแบบนี้ มีสิทธิ์ที่ผลจะคลาดเคลื่อนไหม รึว่าแน่นอนแล้วว่าเด็กเป็นจริงๆ. ขอบค่ะ
สวัสดีค่ะ โรค trisomy 21 หรือโรคดาวน์ซินโดรม จะมีการตรวจคัดกรองแม่ระหว่างตั้งครรภ์ได้หลายวิธีค่ะ เช่น การตรวจเลือดดูค่า AFP, hCG, unconjugated estradiol, การอุลตร้าซาวด์ดูลักษณะทารก, การเจาะตรวจน้ำคร่ำ, การตรวจโครโมโซม เป็นต้นจากที่ เล่ามา คืดว่าเป็นการเจาะตรวจเลือดคัดกรองดูความเสี่ยง และพบว่ามีความเสี่ยงที่ทารกจะเป็นดาวน์ซินโดรม 10% ซึ่งจากการตรวจนี้ ยังไม่สามารถวินิจฉัยว่า ทารกในครรภ์เป็นโรคหรือไม่โดยทั่วไป แพทย์จะแนะนำให้ตรวจละเอียดขึ้น เพื่อให้ทราบคำวินิจฉัยที่ชัดเจนค่ะแนะนำ ให้พิจารณาการตรวจเพิ่มเติม โดยปรึกษาสูตินารีแพทย์ผู้ดูแลอีกครั้งนะคะ